1998R1506 — LT — 09.04.2014 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

TARYBOS REGLAMENTAS (EB) Nr. 1506/98

1998 m. liepos 13 d.

nustatantis Turkijai Bendrijos tarifinę kvotą kaip lengvatą lazdynų riešutams 1998 metais ir sustabdantis tam tikras lengvatas







EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 113 straipsnį, atsižvelgdama į 1994 m. Stojimo aktą, atsižvelgdama į Komisijos pasiūlymą, kadangi pagal Europos ekonominės bendrijos ir Turkijos asociacijos steigimo susitarimą ( 1 ), toliau vadinamą „Susitarimu“, šiai šaliai buvo suteiktos lengvatos tam tikriems žemės ūkio produktams; kadangi po Austrijos Respublikos, Suomijos Respublikos ir Švedijos Karalystės įstojimo turėtų būti pritaikytos lengvatos lazdynų riešutams siekiant atsižvelgti į prekybos minėtu produktu susitarimus, priimtus tarp Austrijos, Suomijos, Švedijos ir Turkijos; kadangi pagal 1994 m. Stojimo sutarties 76, 102 ir 128 straipsnius Bendrija įsipareigojo priimti reikiamas priemones šią situaciją pakeisti; kadangi minėtos priemonės turėtų būti išreikštos autonominėmis Bendrijos tarifinėmis kvotomis, apimančiomis sutartinių lengvatinių tarifų lengvatas, kurias taiko Austrija, Suomija ir Švedija; kadangi 1998 m. vasario 25 d. EB ir Turkijos Asociacijos Tarybos sprendime Nr. 1/98 dėl žemės ūkio produktų prekybos susitarimų numatyta, kad turi būti pagerintos ir sustiprintos prekybos lengvatos, susijusios su žemės ūkio produktų, kurių kilmės šalis yra Turkija, importu į Bendriją, bei nustatytos lengvatos mėsos ir gyvų gyvūnų eksportui iš Bendrijos į Turkiją; kadangi nuo 1996 m. Turkija draudžia importuoti galvijus (KN kodas 0102) ir riboja jautienos importą (KN kodai 0201–0202); kadangi šios priemonės yra kiekybiniai apribojimai, nesuderinami su Susitarimu ir draudžiantys Bendrijai pasinaudoti jai suteiktomis lengvatomis pagal Sprendimą Nr. 1/98; kadangi nepaisant nuo 1997 m. lapkričio iki 1998 m. vasario trukusių derybų, kuriomis buvo siekiama bendrai su Turkija išspręsti problemą, kiekybiniai apribojimai vis dar taikomi; kadangi dėl šių priemonių konkrečių Bendrijos kilmės produktų eksportas į Turkiją yra stabdomas; kadangi siekiant apsaugoti Bendrijos prekybinius interesus situacija turėtų būti pakeista panaudojant lygiavertes priemones; kadangi todėl šio reglamento prieduose išdėstytų lengvatų taikymas turėtų būti sustabdytas, PRIĖMĖ ŠĮ REGLAMENTĄ:







1 straipsnis

I priede nurodyta autonominė tarifinė kvota atidaroma 1998 metams. Taikomi Reglamento (EB) Nr. 1981/94 ( 2 ), kuriuo Taryba atidarė Bendrijos tarifines kvotas tam tikriems produktams, kurių kilmės šalis, inter alia, yra Turkija, 4–8 straipsniai.

2 straipsnis

Sustabdoma I priede pateikta autonominė tarifinė kvota ir II priede pateiktos dvi tarifinės kvotos.

▼M1

3 straipsnis

Komisija įgyvendinimo aktais nustoja taikyti 2 straipsnyje nurodytas tarifinės kvotos sustabdymo priemones, kai panaikinamos kliūtys lengvatiniam eksportui iš Sąjungos į Turkiją. Tie įgyvendinimo aktai priimami laikantis 3a straipsnio 2 dalyje nurodytos nagrinėjimo procedūros.

▼M1

3a straipsnis

1. Komisijai padeda Bendro žemės ūkio rinkų organizavimo komitetas, įsteigtas pagal Europos Parlamento ir Tarybos reglamento (ES) Nr. 1308/2013 ( 3 ) 229 straipsnį. Tas komitetas – tai komitetas, kaip nustatyta Europos Parlamento ir Tarybos reglamente (ES) Nr. 182/2011 ( 4 ).

2. Kai daroma nuoroda į šią dalį, taikomas Reglamento (ES) Nr. 182/2011 5 straipsnis.

3. Kai komiteto nuomonei gauti būtina rašytinė procedūra, tokia procedūra laikoma baigta be rezultato, jei per nuomonei pateikti nustatytą laikotarpį taip nusprendžia komiteto pirmininkas arba to prašo bent vienas ketvirtadalis komiteto narių.

▼B

4 straipsnis

Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.

Šis reglamentas yra privalomas visas ir tiesiogiai taikomas visose valstybėse narėse.









I PRIEDAS







Serijos Nr. KN kodas Prekių aprašymas Autonominės kvotos dydis (tonomis) Taikomo mokesčio tarifas 09.0201 0802 21 00 Lazdynų riešutai (Corylus spp.), švieži ar džiovinti, kevaluose ar išgliaudyti 9 060 Nulinis 0802 22 00









II PRIEDAS







Serijos Nr. KN kodas Prekių aprašymas Kvotos dydis per metus ar per nurodytą laikotarpį (tonomis) Taikomo mokesčio tarifas 09.0217 ex080711 00 Arbūzai, švieži: 14 000 Nulinis nuo birželio 16 d. iki kovo 31 d. 09.0207 2002 90 31 Pomidorai, paruošti ar konservuoti kitu būdu, nei su actu ar acto rūgštimi, išskyrus visus pomidorus ar supjaustytus dalimis, kurių sausas medžiagos turinys sudaro ne mažiau kaip 12 % masės 30 000, kai sausas medžiagos turinys sudaro 28–30 % masės Nulinis 09.0209 2002 90 39 2002 90 91 2002 90 99